****

9. februar 2018   
  
**Nordsjö lancerer B2B-webbshop til malerne**

Nu lancerer Nordsjö sin nye B2B webshop til malerne, som indeholder en række funktioner, som kommer til at lette malerens hverdag. I webshoppen kan man bestille hele Nordsjös indendørs- og udendørssortiment, spartel, værktøj og tilbehør, dvs. alt som maleren skal bruge til sit arbejde – webshoppen indeholder i alt mere end 1.000 varer.

Når man har lagt sin bestilling i webshoppen, kan man vælge mellem at hente sin bestilling, tonet og færdigpakket hos sin nærmeste Nordsjö Professional butik via en Click & Collect funktion eller at få alt leveret direkte til arbejdspladsen. Dette vil spare tid for maleren og man kan desuden afgive sin bestilling hele døgnet, og slipper derfor at skulle handle inden for en bestemt åbningstid.

Andre funktioner som er med i webshoppen er aftalepriser, fakturahåndtering, online betalingsmuligheder, produktinformation, datablade og tilbud – funktioner som er lavet for at gøre malerens hverdag lettere og mere effektiv.

* Vi er glade for at kunne tilbyde de danske malere en moderne e-handelsløsning, som kommer til at gøre deres hverdag lettere og vi ved dette er noget som de har efterspurgt, fortæller Katrine Jensen, marketingchef for Nordsjö Danmark.

Webshoppen, som man finder her: <https://shop.nordsjoprofessional.dk/> kan anvendes af alle danske malere som har en konto hos Nordsjö. Er man ikke kunde i dag, kan man kontakte sin lokale Nordsjö Professional butik eller sælger.

---  
  
For mere information, kontakt venligst Katrine Jensen, Trade Marketing Manager Danmark for Nordsjö

[Katrine.jensen@akzonobel.com](mailto:Katrine.jensen@akzonobel.com)

+45 51337545

**Om Nordsjö** [*Nordsjö*](http://www.nordsjo.dk/) *brandet har sine rødder i Nordström & Sjögren AB, som startede sin virksomhed allerede i 1903. I dag er Nordsjö et af de ledende og mest innovative brands i Norden. Vi har stor fokus på at udvikle og fremstille miljømæssigt bæredygtige produkter, og vores ambition er at være på forkant med lovgivningen. På vores produktionsenhed i Malmø, som er Nordens største, udvikles og fremstilles maling, lak, spartelmasse og træbeskyttelse til forbrugere og professionelle malere. Nordsjö indgår i AkzoNobel koncernen, som er en af verdens største producent af maling.*

